මැතිවරණ නීති උල්ලංඝනය කරන පුද්ගලයන්ට එරෙහිව දැඩි නීතිමය ක්‍රියාමාර්ග අනුගමනය කරන ලෙස ජනාධිපති මහින්ද රාජපක්ෂ මහතා පොලිස්පතිවරයාට නියෝග කර ඇත.ඌව පළාත් සභා මැතිවරණය පැවැත්වෙන බදුල්ල සහ මොනරාගල දිස්ත්‍රික්කයන්හි එවැනි සිදුවීම් වාර්තා වී ඇත්නම් වහාම ක්‍රියාත්මක වන පරිදි ඊට එරෙහිව කටයුතු කරන ලෙසත් ජනාධිපතිතුමා උපදෙස් දුන් බව ජනාධිපති මාධ්‍ය සම්බන්ධීකරණ ‍ලේකම් විජයානන්ද හේරත් මහතා දිනමිණට පැවැසීය.මැතිවරණය පැවැත්වෙන ප්‍රදේශයන්හි නීතිය හා සාමය තවදුරටත් ආරක්ෂා කිරීමේ අරමුණින් ජනාධිපතිතුමා මෙසේ උපදෙස් දී ඇති බවත් ඒ මහතා වැඩිදුරටත් ප්‍රකාශ කළේය.